gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu fr gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu fr gu gu gu gu gu gu gu gu gu gu gu gu fr gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu en en gu en en gu gu gu gu gu gu gu gu gu gu gu gu gu gu en en gu gu en en gu gu gu en en gu gu gu gu en gu gu en gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en
વાચકોની પદ્યરચનાઓ – સંકલિત | Readgujarati.com
સ્વ. મૃગેશ શાહ વાર્તા સ્પર્ધા ૨૦૧૪
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
[1] ગઝલ – વિનોદ ઓઝા
[રીડગુજરાતીને આ ગઝલ મોકલવા માટે શ્રી વિનોદભાઈનો (અંજાર, કચ્છ) ખૂબ ખૂબ આભાર. આપ તેમનો આ નંબર પર +91 9825497312 પર અથવા આ સરનામે vroza@indiatimes.com સંપર્ક કરી શકો છો.]
ચીતરેલા ફૂલને સૂંઘ્યા કરે છે કોણ છે ?
આંખ મીંચી આયનો જોયા કરે છે કોણ છે ?
ક્યાં જવું છે ? કેમ એ દોડ્યા કરે છે ? કોણ છે ?
નામ સરનામું સતત શોધ્યા કરે છે, કોણ છે ?
આમ આખી ભીંત તરફડતી રહી છે આ જુઓ
એ છબી કોની અહીં ચોડ્યા કરે છે, કોણ છે ?
એટલે આખો બગીચો આટલો ધ્રૂજી ઊઠ્યો,
સાવ લીલા વૃક્ષને કાપ્યા કરે છે કોણ છે ?
કઈ રીતે સમજાય એને સ્વપ્ન તકલાદી બધા
કાચના ટૂકડા બધા જોડ્યા કરે છે કોણ છે ?
[2] છૂટકો છે – પ્રવિણ શાહ
[રીડગુજરાતીને આ અછાંદસ કાવ્ય મોકલવા માટે શ્રી પ્રવિણભાઈનો (બૅંગલોર) ખૂબ ખૂબ આભાર. આપ તેમનો આ નંબર પર +91 9428761846 અથવા આ સરનામે pravin91@ymail.com સંપર્ક કરી શકો છો.]
જન્મ્યા વિના, જીવ્યા વિના !
ઊગે છે એણે આથમ્યા વિના !
ફળ મળે કે ના મળે,
વસંતમાં, ડાળે મ્હોર્યા વિના !
પાણીભર્યા વાદળે વરસ્યા વિના !
સાગર તરફ દોડ્યા વિના !
અર્જુને બાણ છોડ્યા વિના !
કૃષ્ણે મથુરા ગયા વિના !
ક્રાઈસ્ટે ક્રોસ પર ચઢ્યા વિના !
‘મહાત્મા’એ ગોળી ખાધા વિના !
કૃષ્ણ પામવા, ઝેર પીધા વિના !
રામે શબરીના એંઠા બોર ખાધા વિના !
પથ્થરને પૂજ્યા વિના !
જેવું તેવુંય લખ્યા વિના !
[3] ગઝલ – હેમલ પંડ્યા ‘પાર્થ’
[રીડગુજરાતીને આ ગઝલ મોકલવા માટે શ્રી હેમલભાઈનો (ભાવનગર) ખૂબ ખૂબ આભાર. આપ તેમનો આ સરનામે himalpandya@yahoo.com સંપર્ક કરી શકો છો.]
તું જાણે છે બધા દુઃખની દવા છે આ કવિતામાં,
વીતેલા હર જમાનાની હવા છે આ કવિતામાં;
ખુશી-ઉન્માદ, આંસુ-દર્દ, વાતો પ્રેમ-વિરહની,
પ્રવાહો લાગણીના અવનવાં છે આ કવિતામાં;
પ્રતિકો-કલ્પનો, સંવેદનાઓ, સ્વપ્નની સાથે,
વિચારો પણ કવિના આગવાં છે આ કવિતામાં;
એ કરશે ન્યાય ને દેશે ચૂકાદો સ્પષ્ટ ને સાચો,
ધરમકાંટા સમા સો ત્રાજવા છે આ કવિતામાં;
અગર રાખી શકે તો રાખ શ્રધ્ધા શબ્દની ઉપર;
નર્યા કંકુ ને ચોખા, શ્રી સવા છે આ કવિતામાં.
[4] આપણે : એક નેટવર્કના તાંતણે – રાજેન્દ્ર રસિકલાલ શાહ
[ રીડગુજરાતીને આ કૃતિ મોકલવા માટે શ્રી રાજેન્દ્રભાઈનો (વડોદરા) ખૂબ ખૂબ આભાર. આપ તેમનો આ નંબર પર +91 9909922398 પર અથવા આ સરનામે rajendrashahaum@gmail.com સંપર્ક કરી શકો છો.]
નરને નારાયણ એટલે ક્લાયન્ટ ને સર્વર :
જન્મ-મરણ એ સાવ સરળ :
લૉગ-ઑન ને લૉગ-ઑફ થવાની ઘટના !
‘ઊંવા…ઊંવા’ ને ‘રામ બોલો ભાઈ રામ’
એ વિન્ડોઝના ડિફોલ્ટ સાઉન્ડ છે :
સેશન શરૂ ને પૂરું કર્યાના એ પાકા સિગ્નેચર ટ્યુન છે,
‘ઊંવા…ઊંવા’ તો સહુને સહજ,
પણ ‘હે રામ’ તો કોઈ વીરલો જ બોલે !
ને ત્યારે ‘ત્ર્યંબકમ યજામહે…’નો અર્થ કાનમાં ગૂંજે !
લૉગ-ઑન તો થઈ ગ્યા જાણે પણ લોગ-ઑફ થવાનું ના ગમતું,
મલ્ટી-ટાસ્કના આટાપાટમાં, હેન્ગ થવાનું બનતું !
રેમ થોડી ને ટાસ્ક ઝાઝા, રાત થોડી ને વેશ ઝાઝા !
ચળકાટિયા ગ્રાફિક્સની ગેમમાં મનના પ્રોસેસરે મૂકી છે માઝા !
ના છૂટકે એ ‘એન્ડ ટાસ્ક’ કરે ને મેમરી કરપ્ટ થાય,
‘સ્મૃતિભ્રંશાત બુદ્ધિનાશો…’ ગીતાનો શ્લોક પછી સમજાય.
હાર્ડ-ડિસ્કમાં કચરા જેવી ફાઈલો સંઘરી રાખે,
રાગ-દ્વેષ ને વેર-ઝેરના ઝિપ ફોલ્ડર બાંધી રાખે !
સંબંધોના સથવારાના મેઈન્ટેનન્સના નામે મીંડું,
મરઘીને મારી નાખી રોવે : ‘સાવ નીકળ્યું એક જ ઈંડું !’
નર-નારાયણ : સર્વર કનેક્શનને ભૂલ્યો, ને ભૂલ્યો પ્રોટોકોલ,
ઈશ્વરની સાક્ષીએ કહું છું : હવે તો અંતરની વિન્ડોઝ ખોલ !
Print This Article ·  Save this article As PDF
« Previous ગાંધીજી : આપણે સૌ થઈ શકીએ – પ્રવીણ ક. લહેરી
પારમિતાનો પતિગૃહે પ્રવેશ – પ્રશસ્તિ મહેતા Next »
આ પ્રકારનું અન્ય સાહિત્ય:
કોઈ છોડ નાનો હોય ત્યારથી એને ઊછેરીએ- ખાતર-પાણી નાખીએ અને સમય વીતતાં તે વૃક્ષમાં પરિણમે, ત્યારબાદ તેને ફૂલ લાગે અને અંતે જ્યારે તેને મીઠા ફળ આવે ત્યારે તે જોઈને તેના માળી અને માલિક બેય ને આનંદ થાય. કંઈક આવી અનુભૂતિ હું રીડગુજરાતી સાથે અનુભવી રહ્યો છું. આમ જુઓ તો રીડગુજરાતીને શરૂઆતથી જ ઉત્તમ સાહિત્યકૃતિ રૂપી તાજા મીઠાં ફળો આવવા માંડ્યા ... [વાંચો...]
પ્રશુપ્રેમ – લિયાકત અંક્લેશ્વરીયા
શું જંગલી સિંહ એક જ ઘાટ ઉપર બકરી કે ઘેટાં સાથે પાણી પી શકે ? તમારો જવાબ ‘ના’ માં જ હશે. પહેલાંના ઋષિમુનિના સમયમાં જ્યારે રામરાજ્ય હતું ત્યારે આ વાત કદાચ સાચી હોઈ શકે, પણ તે આપણે જોવા નથી ગયા તેથી આપણા ઋષિમુનિએ જે કહ્યું તે શ્રદ્ધાથી સ્વીકારી લઈએ. આજના સમયમાં આ વાત અશક્ય છે. સરકસમાં જે જાનવરો હોય છે ... [વાંચો...]
અવંતિકાબેન સાથે મુલાકાત – મૃગેશ શાહ
સાહિત્ય લખવું સહેલું છે પરંતુ જીવવું મુશ્કેલ છે. જે સાચા અર્થમાં સાહિત્યને જીવી જાય છે તે પરમ સ્વસ્થતા, શાંતિ અને સંતોષને પામે છે. તેવા સાહિત્યકારની વાચકોના મનમાં એક અલગ છબી અંકિત થાય છે. વાચકને તેમની કૃતિ વાંચતાં એવી અનુભૂતિ થાય છે કે જાણે આ તો મારી જ વાત છે ! ભાવકના હૃદયમાં આવા સાહિત્યકારો માતા-પિતા, વડીલ કે ગુરૂ જેવું ... [વાંચો...]
11 પ્રતિભાવો : વાચકોની પદ્યરચનાઓ – સંકલિત
gopal h parekh says:
June 6, 2009 at 7:48 am
આ કાવ્ય બહુ જ ગમ્યુઁ,મજા પડી ગૈ
June 6, 2009 at 9:59 am
કઈ રીતે સમજાય એને સ્વપ્ન તકલાદી બધા
કાચના ટૂકડા બધા જોડ્યા કરે છે કોણ છે ?
વસંતમાં, ડાળે મ્હોર્યા વિના !
પાણીભર્યા વાદળે વરસ્યા વિના !
સાગર તરફ દોડ્યા વિના !
…….સરસ આલેખન ….. એકેક પંક્તિ ખૂબ સરસ છે…
અગર રાખી શકે તો રાખ શ્રધ્ધા શબ્દની ઉપર;
નર્યા કંકુ ને ચોખા, શ્રી સવા છે આ કવિતામાં.
વાહ …. ખૂબ સુંદર …
ખૂબ સુંદર અને “મેચ્યોર” કવિતા …. આવા વધુ બોધવચનો આપતા રહેશો….
બધી રચનાઓ વાંચવાની ખૂબ મજા પડી … દરેકનો અંદાઝ એ બયાં અલગ છે……
June 6, 2009 at 10:00 am
આપણે એક નેટવર્કના તાંતણે – રાજેન્દ્રભાઈ શાહ
ખૂબ સુંદર અને “મેચ્યોર” કવિતા …. આવા વધુ બોધવચનો આપતા રહેશો….
June 7, 2009 at 1:25 am
રાજેન્દ્રભાઈની કવિતા ખૂબ જ ગમી.
અન્ય કવિઓની રચનાઓ પણ સુંદર.
June 9, 2009 at 6:43 am
ચારેય ખૂબ સુંદર કવિતા.
હેમલભાઈ ‘પાર્થ’ અને પ્રવિણભાઈ શાહની કવિતા ખાસ ગમી. બન્નેને અભિનંદન!
June 9, 2009 at 2:54 pm
bahu j saras GAZAL mate શ્રી વિનોદભાઈનો (અંજાર, કચ્છ) ખૂબ ખૂબ આભાર.
Click here to cancel reply.
એક વર્ષ અગાઉ પ્રકાશિત થયેલા લેખો પર પ્રતિભાવ મૂકી શકાશે નહીં, જેની નોંધ લેવા વિનંતી.
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(3500 થી વધુ વાચકો)
ભગવાનની ખોજ – આશા વીરેન્દ્ર
વાત પરભામહારાજની… – મહેશ યાજ્ઞિક
રાષ્ટ્રશહીદોનાં સ્મારકમાં શરમ કેવી? – ડૉ. કુમારપાળ દેસાઈ
ગરમાળો, ગુલમોર અને ખખડેલું બસસ્ટોપ ! – રામ મોરી
વિધવા : પ્રથમ તો એક માણસ – સ્વાતિ બારોટ સિલ્હર
રીડગુજરાતી વિશે : પ્રેસ વિભાગ
This site is dedicated to Shrimad Bhagvat Mahapuran